
[image: \\ts.gov.lv\tmdfs\BB\lk1201\My Documents\DOKUMENTI\RIIKOJUMI\VEIDLAPAS_2015\vienkrasu_header_veidlapa_67.png]








Brīvības bulvāris 36, Rīga, LV-1536; tālr.: 67036801, 67036716, 67036721; fakss: 67210823, 67285575; 
e-pasts: pasts@tm.gov.lv ; www.tm.gov.lv

Rīgā

	26.08.2021
	 Nr.
	1-9.1/926



2

Uz 12.08.2021. VSS prot. Nr. 27 2.§ (VSS-716)
Aizsardzības ministrijai

Par likumprojektu "Grozījumi Jūrlietu pārvaldes un jūras drošības likumā"

 Tieslietu ministrija ir izskatījusi Aizsardzības ministrijas sagatavoto likumprojektu "Grozījumi Jūrlietu pārvaldes un jūras drošības likumā" (turpmāk – projekts) un atbalsta projekta tālāku virzību izsakot šādu iebildumu.
Vēršam uzmanību, ka termina "Latvijas ūdeņi" izpratne visā Jūrlietu un jūras drošības likumā (turpmāk – likums) nav vienota. Projekta 1. pantā ir paredzēts, ka terminu "Latvijas ūdeņi" saprot kā Latvijas ostu ārējo reidu un teritoriālo jūru, savukārt, piemēram, likuma 2. pantā termins "Latvijas ūdeņi" ir skaidrots kā Latvijas jurisdikcijā esošie ūdeņi, bet 6. panta pirmās daļas 15.1 punktā terminu "Latvijas ūdeņi" skaidro kā jūru un ostas. Tieslietu ministrijas ieskatā, ja likuma 2. pantā tiek atrunāts saīsinājums terminam "Latvijas ūdeņi", skaidrojot tā nozīmi, tad šādā nozīmē tas būtu jālieto turpmākajā likuma tekstā. Pretējā gadījumā nav saprotama šāda termina un saīsinājuma ieviešanas lietderība likuma 2. pantā. Lūdzam izvērtēt minēto jautājumu un sniegt attiecīgu skaidrojumu projekta anotācijā.
Ievērojot to, ka projekta 1. un 2. pantā paredzēts izdarīt grozījumus attiecībā uz termina "Latvijas ūdeņi" lietojumu, lūdzam izvērtēt nepieciešamību izdarīt attiecīgus grozījumus arī likuma 44. panta otrajā daļā, kur ir noteikts deleģējums Ministru kabinetam noteikt kuģu kontroles, pārbaudes un aizturēšanas kārtību Latvijas ūdeņos.


Valsts sekretāra vietnieka
tiesību politikas jautājumos p.i. 				                    S. Armagana

M. Liepiņa
Valststiesību departamenta
Administratīvās atbildības politikas nodaļas juriste
67036909, Madara.Liepina@tm.gov.lv

[bookmark: _GoBack]
TMAtz_260821_AiM_VSS-716
TMAtz_250821_AiM_VSS-717
image1.png
Tieslietu ministrija




